Diari Oficial de la Generalitat Valenciana


Sumari del DOGV 2099, del 09-09-1993 (1993/829139)

RESOLUCIÓ de 18 d'agost de 1993, de la Direcció General de Relacions amb les Corts i del Secretariat del Govern, per la qual es publica el conveni marc de Cooperació entre la Conselleria de Medi Ambient de la Generalitat Valenciana i la Federació Valenciana de Municipis i Províncies en matèria mediambiental.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2099

Data del DOGV
:   09-09-1993

Secció del DOGV
:   ALTRES DISPOSICIONS

Número del document
:   1993/829139


Data del document
:   18-08-1993

Organisme emissor
:   Conselleria de Medi Ambient

Tipus de document
:   Resolució

Resolució de 18 d'agost de 1993, de la Direcció General de Relacions amb les Corts i del Secretariat del Govern, per la qual es publica el conveni marc de Cooperació entre la Conselleria de Medi Ambient de la Generalitat Valenciana i la Federació Valenciana de Municipis i Províncies en matèria mediambiental.  
La Generalitat Valenciana i la Federació Valenciana de Municipis i Províncies han subscrit, després de la tramitació reglamentària, en data 28 de maig de 1993, el conveni marc de cooperació en matèria mediambiental. En compliment del que estableix l'article 3.4 del Decret 20/1993, de 8 de febrer, del Govern Valencià, cal publicar aquest conveni març en el Diari Oficial de la Generalitat Valenciana, que s'ha inscrit en el Registre de Convenis amb el número 0457/93, el qual figura com a annex d'aquesta resolució.  
València, 18 d'agost de 1993.- El Director General de Relacions amb. les Corts i del Secretariat de Govern.  
Conveni marc de cooperació entre la Conselleria de Medi Ambient i la Federeació Valenciana de Municipis i Províncies en matèria mediambiental.  
València, 28 de maig de 1993  
APLEGATS  
D'una banda, l?Honorable Sr. Antoni Escarré i Esteve, Conseller de Medi Ambient de la Generalitat Valenciana, en nom i representació d'aquesta institució.  
I, d'altra, el Sr. José Sanús Tormo, President de la Federació Valenciana de Municipis i Províncies, en nom i representació d'aquest organisme, expressament autoritzat per a aquest acte segons consta en els seus, estatuts.  
Les dues parts es reconeixen mútuament la competència i la capacitat per a acordar aquest conveni i  
MANIFESTEN  
I. Que la Generalitat Valenciana té competències en matèria de medi ambient, segons que estableix l'article 32.6, títol III de l?Estatut d'Autonomia de la Comunitat Valenciana.  
II. Que mitjançant el Decret 12/1991, de 29 de juliol, del President de la Generalitat Valenciana, van ser assignades a la Conselleria de Medi Ambient, les competències que la Generalitat Valenciana té en matèria de:  
- Espais naturals protegits.  
- Protecció de l?equilibri ecològic i de la qualitat de les aigües continentals i naturals.  
- Impacte ambiental.  
- Activitats qualificades.  
- Contaminació atmosfèrica i acústica.  
- Vessaments d'aigües residuals i industrials.  
- Residus sòlids, urbans i industrials.  
- Forests i aprofitaments forestals.  
- Protecció de flora i fauna silvestres.  
- Cala i pesca continental.  
- Control i qualitat de platges.  
- Control i qualitat de zones humides.  
- Cartografia.  
III. Que la Llei 7/1985, de 2 d'abril, Reguladora de les Bases de Regim Local, disposa a l'article 25, que el municipi exercirà, en qualsevol cas, competències en els termes de la legislació de l?estat i de les comunitats autònomes en les següents matèries, (entre d'altres):  
- Ordenació, gestió, execució i disciplina urbanística.  
- Protecció del medi ambient.  
Així mateix, l'article 25 del text refós de les disposicions legals, vigent en matèria de règim local, estableix que dins de les competències que tenen, les entitats locals podran aprovar ordenances que, en cap cas, contindran preceptes oposats a la llei.  
IV. Que la Federació Valenciana de Municipis i Províncies és un organisme creat pels ajuntaments i diputacions de la Comunitat Valenciana amb el fi, entre d'altres, d'assessorar en temes ambientals a tots els membres que la componen.  
V. Que ambdós organismes consideren necessària la cooperació en benefici d'una millor gestió del medi ambient.  
Conformement amb el que ha estat exposat, acorden la formalització d'aquest conveni, d'acord amb les següents  
ESTIPULACIONS   
Primera. Objecte del conveni  
La finalitat d'aquest conveni és la cooperació entre la Generalitat Valenciana i la Federació Valenciana de Municipis i Províncies, en tots aquells temes mediambientals amb incidència municipal.  
La cooperació s'establirà en els següents camps:  
- Organització de jornades, seminaris i d'altres activitats informatives.  
- Redacció conjunta d'ordenances marc, de protecció ambiental.  
- Elaboració de guies d'impacte ambiental, d'activitats qualificades, etc. i la respectiva publicació.  
- Formació del personal de les corporacions locals en l'aplicació de la legislació ambiental.  
- Difusió de mesures encaminades a la vigilància i prevenció d'incendis forestals.  
- Promoure la participació dels voluntaris en la vigilància i prevenció d'incendis forestals.  
- Promoció de campanyes de restauració de la coberta vegetal a zones afectades per incendis.  
- Col·laboració en la retirada de residus sòlids als pares i paratges naturals de la Comunitat Valenciana.  
- Col·laboració en la difusió del material elaborat per la Conselleria de Medi Ambient, a través de la Federació.  
- Col·laboració en les campanyes educatives desplegades per la Conselleria de Medi Ambient.  
- Col·laboració en la creació d'escoles taller i/o coses d'oficis, amb mòdul en medi ambient.  
- Col·laboració en la formació ambiental dels vigilants que n'exercisquen les funcions actuals o futures a les zones protegides.  
- Col·laboració en la recuperació de zones amb alt grau de degradació, per tal d'utilitzar-les com a llocs on es realitzen activitats d'esbargiment i oci.  
- Col·laboració en la realització d'inventaris de zones naturals, d'interés per la conservació, a fi de la possible declaració com a paratges naturals municipals.  
Segona  
A fi de concretar les accions a què es refereix l?estipulació 1ª, la Conselleria de Medi Ambient i la Federació Valenciana de Municipis i Províncies elaboraran anualment el programa d'actuacions a realitzar, d'acord amb les dotacions pressupostàries. Aquestes actuacions seran objecte d'un conveni singular.  
Tercera  
Es crea la Comissió Mixta de Seguiment, que serà integrada per tres representants, nomenats per la Federació Valenciana de Municipis i Províncies i tres més, de la Generalitat Valenciana, nomenats pel Conseller de Medi Ambient.  
Les funcions de la dita comissió seran:  
1. Proposar els programes anuals que caldrà desenvolupar.  
2. Fer el seguiment i control dels programes.  
3. Elaborar un. informe anual de les activitats realitzades a l?empara del conveni.  
La comissió es reunirà trimestralment de forma ordinària.  
Quarta  
La vigència d'aquest conveni març s'estendrà fins al 31 de desembre de 1994, prorrogat-lo, tàcitament, per anys naturals, sempre que cap de les parts el denuncie amb tres mesos d'anticipació a la data de finalització.  
Cinquena  
Aquest conveni març no genera obligacions econòmiques entre les parts, les quals es concretaran en convenis singulars per a executar-los.  
Sisena  
Es faculta el Conseller de Medi Ambient per a la signatura dels convenis singulars que deriven d'aquest conveni marc.  
Setena  
Aquest conveni entrarà en vigor, a tots els efectes, el mateix dia que siga signat.  
I, perquè conste als efectes escaients i en prova de conformitat, els compareixents signen aquest document, en triple exemplar i a un sol efecte, al lloc i la data indicats ut supra.  
El Conseller de Medi Ambient: Antoni Escarré i Esteve. - El President de la FVMP: Jesús Sanús Tormo.